
Ehitusloa andmine (Võidu prospekt 4) 

1. ASJAOLUD JA MENETLUSE KÄIK

14.10.2020 ehitisregistri elektroonilisse keskkonda laekus läbivaatamiseks ehitusloa taotlus  Narva linn, Võidu prospekt 4 asuva Narva Energia spordikooli ujulahoone ventilatsioonisüsteemi ümberehitamiseks koos ehitusprojektiga „PÕHIPROJEKT 9276_PP_v01_Voiduprospekt4“, projekteerija Nullenergia OÜ.
16.10.2020 ehitisregistri  keskkonnas on genereeritud ehitusloa  eelnõu  nr 2012271/34543, menetluse nr 233744 ning suunatud Arhitektuuri- ja Linnaplaneerimise Ametile, Linnamajandusametile, Kultuuriosakonnale, Terviseameti Ida regionaalosakonnale ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt   mitu korda tagastatud puuduste kõrvaldamiseks.

31.12.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

Arhitektuuri- ja Linnaplaneerimise Amet kooskõlastas tingimisi märkusega:
„Vastavalt MTM 18.05.2015. a määruse nr 47 „ Rahvahulkade kogunemisega seotud hooneliigid, mille puhul on nõutav energiamärgise olemasolu“ § 2 lõike 1 punkti 13 alusel spordihoonele, milles on suletud netopinda rohkem kui 500 ruutmeetrit peab olema energiamärgis“.
04.01.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1.Anda ehitusluba Võidu prospekt 4 asuva Narva Energia spordikooli ujulahoone ventilatsioonisüsteemi ümberehitamiseks vastavalt ehitusprojektile „PÕHIPROJEKT 9276_PP_v03_Voiduprospekt4“, projekteerija Nullenergia OÜ.
3.2. Kohustada ehitustööde tellijat kasutusloa taotlusega esitada  hoone energiamärgis.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

